MS «Oddrun With»

MS «Oddrun With» er et norsk stykkgodsskip og fôrbåt bygget i 2022 ved Tersan Shipyard, Tyrkia, som byggenummer NB1095. Skipet ble levert til Egil Ulvan Rederi den 31. mai 2022. MS «Oddrun With» er oppkalt etter Egil Ulvans avdøde kone, som stod sentralt i oppbygningen av rederiet.

MS «Oddrun With» har en lengde på 86,15 meter og en bredde på 19,5 meter. Skipet er utstyrt med en 120 tonns kran. Kranen dobler standarden langs Norskekysten i 2022. I tillegg til frakt av stykkgods, er skipet rigget med laste- og lossesystem for fiskefôr med dynamisk posisjonering.

Miljøvennlig 
Skipet har blitt omtalt som «et av norskekystens mest avanserte og «grønneste» frakteskip». Fartøyet blir driftet med LNG. Flytende naturgass (LNG) lagres på -150 °C. Denne kulden skal skipets kjølesystem for lasterommene benytte. En batteripakke gjør det også mulig å drifte skipet helt elektrisk en stund, som ved manøvrering eller når skipet ligger ved kai.

Referanser

Eksterne lenker 
 
 
  Hovedkran på plass 24. mars 2021 - Facebook
  Stabilitetsprøve 28. juni 2021 - Facebook
  Seremoni under sjøsettingen - YouTube

Egil Ulvan Rederi
Norske lasteskip
Skip bygget i Tyrkia
Skip fra 2022